**Kapittel 17 Olje og gass**

*Endelig oppdatert: 04.11.2020*

***Oversikt over forslagene til dette kapitlet:***

|  |  |  |  |
| --- | --- | --- | --- |
| **Kapittel** | **Punkt** | **Linjenr** | **Type forslag** |
| **17 Olje og gass** | 17.1 | 1792 | Endring |
|  | 17.1 | 1797-1798 | Strykning |
|  | 17.1 | N/A | Nytt punkt |
|  | 17.3 a | 1828-1829 | Strykning |
|  | 17.3 | N/A | Nytt punkt |
|  |  |  |  |

|  |  |
| --- | --- |
| **Type forslag:** Endring | **Forslagsstiller: Hjalmar Kolsaker** / Rødt Oslos miljø- og samferdselsutvalg |
| **Kapittel:** 17 | **Punkt:** 17.1 **Veien ut av oljealderen** |
| **Linjenummer:** 1792 |  |
| **Opprinnelig punkt:** Det er dagens oljearbeidere som skal bygge morgendagens klimaløsninger. |
| **Nytt punkt:** Dagens oljearbeidere skal være med å bygge morgendagens klimaløsninger. |
| **Begrunnelse:** Vi ønsker å moderere denne fordi det på mange måter er en ubegrunnet og ukorrekt påstand. Hvilken dekning er det for å si dette? Hva med alle oss andre? Hva med de som ikke har valgt utdanningsretning ennå, og ikke først skal være oljearbeidere og så bli noe annet? Derfor ber vi om at denne modereres.  |

|  |  |
| --- | --- |
| **Type forslag:** Strykning | **Forslagsstiller: Hjalmar Kolsaker** / Rødt Oslos miljø- og samferdselsutvalg |
| **Kapittel:** 17 | **Punkt:** 17.1 **Veien ut av oljealderen** |
| **Linjenummer:** 1797-1798 |  |
| **Opprinnelig punkt:** På kort sikt behøves et omfattende investeringsprogram for leverandørindustrien, som er den avgjørende nøkkelen for å bevare arbeidsplasser langs kysten. |
| **Nytt punkt:** N/A |
| **Begrunnelse:** Det er ikke lurt å investere stort i en industri som skal lage leveranser til en oljeproduksjon som av miljøgrunner bør utfases snarest mulig. Da vil det bare oppstå et nytt arbeidsløshetsproblem i denne industrien om et tiår eller to når oljealderen likevel må avsluttes (dersom vi i det hele tatt mener noe med målene om utslippskutt). Hvorfor skal industri-investeringene gå til akkurat denne industrien? Hvorfor ikke i helt annen, statlig industri som produserer varer folk har bruk for, men som nå importeres? |

|  |  |
| --- | --- |
| **Type forslag:** Nytt punkt | **Forslagsstiller: Hjalmar Kolsaker** / Rødt Oslos miljø- og samferdselsutvalg |
| **Kapittel:** 17 | **Punkt:** 17.1 **Veien ut av oljealderen** |
| **Linjenummer:** N/A |  |
| **Opprinnelig punkt:** N/A |
| **Nytt punkt:** Utvinning av norsk olje og gass skal reduseres med minst 55 % innen 2030, og med minst 95 % innen 2040. |
| **Begrunnelse:** Mange av oss deltok på medlemsmøtet i Rødt Oslo som handlet om dette, og hørte gode argumenter fra begge sider. Vi støtter dissensforslaget fra Mailiss og Alberte i arbeidsprogramkomiteen.Til argumentet om at det å sette en sluttdato vil skremme vekk eventuelle velgere og nye støttespillere, mener vi mangel på tydelighet om hvor vi står på dette temaet, også vil kunne skremme vekk velgere og støttespillere, særlig blant unge. Så det kan slå begge veier.Vi er uenige i argumentet om at det å sette en sluttdato gjør at vi seinere taper troverdighet dersom en 2030-slutt ikke skjer og vi derfor må “si oss enige” i en seinere dato. Vi taper for det første også troverdighet som klimaparti om vi ikke er tydelige på dette (igjen, særlig blant unge) og dessuten kan man like gjerne si at det at vi først sa 2020, deretter 2030 når 2020 passerte uten suksess, faktisk handler om å være ærlige om hva som må til og hva vitenskapen anbefaler. Til slutt mener vi Norge er det oljeproduserende landet i verden med best forutsetninger for å få til en rettferdig omstilling vekk fra oljealderen. I en fersk rapport fra Stanley Center for Peace and Security, scorer Norge best på en graf med aksene "capacity to fund just transition" og "more difficult transition". Vi har mest kapasitet og minst vansker til å gjennomføre dette og MÅ lede an. Se side 7: <https://stanleycenter.org/wp-content/uploads/2020/09/CCAI-FourDsOfOilsJustTransition92820.pdf>  |

|  |  |
| --- | --- |
| **Type forslag:** Strykning | **Forslagsstiller: Hjalmar Kolsaker** / Rødt Oslos miljø- og samferdselsutvalg |
| **Kapittel:** 17 | **Punkt:** 17.3 a **En bedre oljenæring** |
| **Linjenummer:** 1828-1829 |  |
| **Opprinnelig punkt:** Si nei til elektrifisering av sokkelen fra land, men støtte dette dersom det er basert på flytende havvind direkte knyttet til installasjonene. |
| **Nytt punkt:** N/A |
| **Begrunnelse:** Det er per nå ikke indre konsistens i vår politikk på energi, olje og klima i programmet. Programmet stadfester at Norge skal være utslippsnøytralt innen 2050. 13,9 pst. av våre utslipp stammer i dag fra sokkelen som følge av forbrenning av fossile energiprodukter for å generere strøm til oljeinstallasjonene. Disse utslippene må bort dersom vi skal nå målet om utslippsnøytralitet. Å nekte elektrifisering av sokkelen innebærer at eneste løsning er å avvikle all norsk produksjon av olje og gass innen 2050. Samtidig mener man i programmet at det ikke skal settes noen sluttdato for norsk oljeproduksjon. Å si nei til elektrifisering av sokkelen er svært dårlig klimapolitikk og vil gjøre det nærmest umulig å nå våre klimamål uten en svært rask avvikling av oljenæringen. I alle scenarier der verden når sine klimamål vil fortsatt olje og gass ha en viktig rolle. Da disse scenariene kun anses som realistiske hvis man kan utvikle effektiv teknologi for fangst og lagring. Gitt fangst og lagring er ikke bruk av olje og gass skadelig for klimaet. Olje brukes også til å fremstille andre viktige produkter som plast og asfalt. Det er utslipp av klimagasser som er problemet med olje og gass, ikke produksjonen. Av verdens samlede utslipp av klimagasser kommer omtrent 20 pst. fra produksjon og utvinning av olje og gass. Norsk utvinning og produksjon er blant de i verden med lavest utslipp. I stedet for å legge ned norsk olje, og dermed bidra til økt produksjon i andre land med større globale utslipp som resultat, bør vi åpne for å elektrifisere norsk produksjon slik at vi lettere kan nå klimamålene som er satt i Parisavtalen. |

|  |  |
| --- | --- |
| **Type forslag:** Nytt punkt | **Forslagsstiller: Hjalmar Kolsaker** / Rødt Oslos miljø- og samferdselsutvalg |
| **Kapittel:** 17 | **Punkt:** 17.3 **En bedre oljenæring** |
| **Linjenummer:** N/A |  |
| **Opprinnelig punkt:** N/A |
| **Nytt punkt:** Skyting av seismikk skal ta hensyn til sjøpattedyr og alle andre havlevende dyr og sjøpattedyr skal derfor inkluderes i dagens seismikkveileder.  |
| **Begrunnelse:** Det er viktig at skyting av seismikk tar hensyn til sjøpattedyr og alle andre havlevende dyr og det å inkludere dem i dagens seismikkveileder er en måte å gjøre dette på. |

*/end kap 17 Olje og gass*